section_heading: Nastanak sastava i prva postava (1982. – 1987.)
paragraph_text: Grč je, pukim slučajem, nastao na Dan Republike, 29. studenoga 1982. godine. Prvu postavu činili su Zoff (vokal), Marijan Barać (bubanj), Igor Modrić (bas gitara) i Zoran Klasić (gitara). Prvi nastup imali su 10. ožujka 1983. godine u kultnom riječkom klubu Palach. Ističući se provokativnim Modrićevim tekstovima koji su bili unikatna mješavina socijalno angažirane lirike i utjecaja avangardne poezije Grč brzo biva zapažen od strane slovenske publike te narednih nekoliko godina najviše svira po Sloveniji. Godine 1985. zajedno s Mrtvim Kanalom izdaju kazetu Grč/Mrtvi Kanal).